Oficiālais Vēstnesis C 368 , 22/12/2001 Lpp. 0010 - 0010



Komisijas paziņojums dalībvalstīm Lielu ieguldījumu projektu reģionālā atbalsta daudznozaru pamatprincipi Kodekss par atbalstu sintētisko šķiedru nozarei Kopienas pamatprincipi par valsts atbalstu mehānisko transportlīdzekļu nozarei (2001/C 368/03) (Dokuments attiecas uz EEZ) Pašreizējie lielu ieguldījumu projektu reģionālā atbalsta daudznozaru pamatprincipi tika pieņemti 1997. gadā un stājās spēkā 1998. gada 1. septembrī ar trīs gadus ilgu sākotnējo pārbaudes laiku. Pirms šī pārbaudes laika beigām Komisijai jāveic visaptveroša pamatprincipu lietderības un darbības jomas pārskatīšana, turklāt jāizskata jautājums par to, vai šie pamatprincipi ir jāatjauno, jāpārskata vai jāatceļ. 2001. gada jūlijā to spēkā esamības laiks tika pagarināts līdz 2001. gada 31. decembrim, lai ļautu Komisijai pabeigt šo pamatprincipu pārskatīšanu. Kodekss par atbalstu sintētisko šķiedru nozarei stājās spēkā 1996. gada 1. aprīlī ar trīs gadus ilgu spēkā esamības laiku. Tā spēkā esamības laiks tika pagarināts līdz 2001. gada 31. decembrim, lai ļautu Komisijai daudznozaru pamatprincipu pārskata kontekstā novērtēt, vai nozaru pamatprincipi sintētisko šķiedru nozarei joprojām ir vai nav atbilstoši. 1989. gadā Komisija ieviesa Kopienas pamatprincipus par valsts atbalstu mehānisko transportlīdzekļu nozarei. To spēkā esamības laiks tika pagarināts līdz 2001. gada 31. decembrim, lai ļautu Komisijai daudznozaru pamatprincipu pārskata kontekstā novērtēt, vai nozaru pamatprincipi par valsts atbalstu mehānisko transportlīdzekļu nozarei joprojām ir vai nav atbilstoši. Pirmā Komisijas struktūrvienību un dalībvalstu ekspertu daudzpusējā sanāksme notika 2001. gada 13. jūlijā ar mērķi apspriest daudznozaru pamatprincipu lietderības un darbības jomas iepriekšēju pārskatīšanu, kā arī izpētīt nākotnes iespējas. Nākošajā daudzpusējā sanāksmē, kas notika 2001. gada 13. novembrī, apsprieda jaunu daudznozaru pamatprincipu projektu. Starplaikā bija jāpagarina spēkā esamības laiks pašreizējiem lielu ieguldījumu projektu reģionālā atbalsta daudznozaru pamatprincipiem, kodeksam par atbalstu sintētisko šķiedru nozarei un Kopienas pamatprincipiem par valsts atbalstu mehānisko transportlīdzekļu nozarei līdz 2002. gada 31. decembrim, lai apspriestos ar dalībvalstīm atbilstīgā veidā, tajā pat laikā ievērojot stingru atbalsta disciplīnu. 2001. gada 12. oktobra vēstulē Jūsu valdība tika informēta par to, ka Komisija plāno pagarināt spēkā esamības laiku lielu ieguldījumu projektu reģionālā atbalsta daudznozaru pamatprincipiem, kodeksam par atbalstu sintētisko šķiedru nozarei un Kopienas pamatprincipiem par valsts atbalstu mehānisko transportlīdzekļu nozarei līdz 2002. gada 31. decembrim, lai apspriestos ar dalībvalstīm par turpmākajiem daudznozaru pamatprincipiem. Ja jaunie daudznozaru pamatprincipi stājas spēkā pirms 2001. gada 31. decembra, tie aizstās trīs pagarinātos pamatprincipus tajā dienā, kad tie stājas spēkā. Komisija sanāksmes laikā 2001. gada 13. novembrī attiecīgi nolēma pagarināt spēkā esamības laiku lielu ieguldījumu projektu reģionālā atbalsta daudznozaru pamatprincipiem, kodeksam par atbalstu sintētisko šķiedru nozarei un Kopienas pamatprincipiem par valsts atbalstu mehānisko transportlīdzekļu nozarei līdz 2002. gada 31. decembrim. Šajā pašā sanāksmē Komisija nolēma attiecīga pasākuma veidā EK Līguma 88. panta 1. punkta nozīmē ierosināt, lai dalībvalstis ievēro lielu ieguldījumu projektu reģionālā atbalsta daudznozaru pamatprincipu, kodeksa par atbalstu sintētisko šķiedru nozarei un Kopienas pamatprincipu par valsts atbalstu mehānisko transportlīdzekļu nozarei noteikumus, kas izriet šī pagarinājuma rezultātā, jo īpaši ievērojot tajos minētās paziņošanas prasības. Jūsu valdība ir lūgta informēt Komisiju līdz 2001. gada 26. novembrim par to, vai tā piekrīt iepriekš minētajiem priekšlikumiem. Ja Jūsu valdība minētajā laikā nesniedz savu piekrišanu, Komisija sāks EK Līguma 88. panta 2. punktā minēto procedūru attiecībā uz visām apstiprinātajām atbalsta shēmām, kuras var piemērot nozarēm, uz kurām attiecas lielu ieguldījumu projektu reģionālā atbalsta daudznozaru pamatprincipi, kodekss par atbalstu sintētisko šķiedru nozarei un Kopienas pamatprincipi par valsts atbalstu mehānisko transportlīdzekļu nozarei. --------------------------------------------------